ΓΡΑΠΤΗ ΕΡΩΤΗΣΗ E-0734/96 υποβολή: Reimer Bφge (PPE) προς την Επιτροπή (26 Μαρτίου 1996)

Θέμα: Ενδεχόμενες επιπτώσεις του rBST στην ανθρώπινη υγεία

Έχει αποδειχθεί ότι η χρησιμοποίηση του rBST (ανασυσταθείσα βόεια σωματοτροπίνη) σε ζώα μπορεί να προκαλέσει σημαντικές δευτερεύουσες επιδράσεις. Μεταξύ άλλων αυξάνεται σημαντικά η πιθανότητα για ασθένεια στις αγελάδες που έχουν λάβει rBST. Οι επιστήμονες δεν συμφωνούν όμως όσον αφορά τις δυνατές επιπτώσεις της rBST στον άνθρωπο.

Το 1994, ο Πρόεδρος της Αμερικανικής Ένωσης για την πρόληψη του καρκίνου, κ. Samuel Epstein, αναφέρθηκε σε μελέτες που πιστοποιούν τρόπον τινά ότι η συγκέντρωση του IGF-1 (Insulin like Growth Factor) είναι ιδιαίτερα αυξημένη στο γάλα των αγελάδων που έχουν χρησιμοποιήσει rBST. H εν λόγω ουσία μπορούσε έτσι να έχει, κατά τρόπο έμεσο, επιπτώσεις στον άνθρωπο μέσω του παράγοντα IGF-1. Τα αποτελέσματα των διαφόρων εργασιών έρευνας δείχνουν, μεταξύ άλλων, έναν αυξανόμενο κίνδυνο καρκίνου του στήθους στις γυναίκες καθώς και μία επίδραση του παράγοντα IGF-1 στον κακοήθη χαρακτήρα, και την αύξηση και επέκταση των καρκινογόνων κυττάρων που βρίσκονται ήδη στο στήθος. Τον Ιανουάριο του 1995 ο κ. Epstein αναφέρθηκε σε μια νέα μελέτη, στην οποίαν ο καθηγητής ιατρικής στο πανεπιστήμιο του Σικάγου υποστηρίζει την εν λόγω θέση και ενισχύει περαιτέρω τις παλαιότερες δηλώσεις του βάσει νεών ερευνών («Unlabelled Milk from Cows Treated with Biosynthetic Growth Hormones: A Case of Regulatory Abdication» - International Journal of Health Services. Vol. 26, No. 1, 1996)).

Ποιες πληροφορίες διαθέτει η Επιτροπή για τις ενδεχόμενες επιπτώσεις μιας αυξημένης συγκέντρωσης του παράγοντα IGF-1 στο γάλα των αγελάδων που χρησιμοποιούν rBST;

Στο πλαίσιο αυτό, σε ποια συμπεράσματα κατέληξαν οι συντάκτες της μελέτης που χρηματοδοτήθηκε από την ΕΕ, και η οποία παρουσιάσθηκε στις 30 Ιανουαρίου 1996 στη Χάγη από την ομάδα εργασίας που είχε αναλάβει να εξετάσει «τους κοινωνικοοικονομικούς παράγοντες της σύγχρονης βιοτεχνολογίας στην ΕΕ: η περίπτωση του rBST»;

Απάντηση του κ. Fischler εξ ονόματος της Επιτροπής (13 Μαΐου 1996)

Τα κράτη μέλη πρέπει να απαγορεύσουν, μέχρι την 31η Δεκεμβρίου 1999, τη διάθεση στην αγορά σωματοτροπίνης βοοειδών (BST) και τη χορήγησή της σε γαλακτοπαραγωγές αγελάδες ((Απόφαση του Συμβουλίου 94/936/ΕΚ της 20.12.1994, ΕΕ L 366, 31.12.1994. )).

Η επιτροπή κτηνιατρικών φαρμακευτικών προϊόντων, η οποία μελέτησε τα επιστημονικά στοιχεία των σχετικών προϊόντων, συμπεριλαμβανομένων εκείνων που διατίθενται σχετικά με τον παράγοντα insulin-like growth factor (14 F-1) δεν διαπίστωσε στοιχεία κινδύνου για την ανθρώπινη υγεία. Εντούτοις, συνέστησε στα κράτη μέλη να διεξαγάγουν ευρύτερες μελέτες για περίοδο δύο ετών, κάτω από κτηνιατρικό έλεγχο, προκειμένου να καθοριστούν οι επιπτώσεις της BST σε περιπτώσεις μαστίτιδας και συναφών μεταβολικών ανωμαλιών με κανονική χρήση. Οι δοκιμασίες αυτές θεωρήθηκαν αναγκαίες προκειμένου να υπάρξει οριστική απόφαση. Μέχρι σήμερα, κανένα κράτος μέλος δεν ανέφερε επίσημα στην Επιτροπή ότι επιθυμεί να το κάνει. Όταν υπάρξουν στοιχεία, η Επιτροπή θα αναθέσει σε μία ομάδα εργασίας ανεξαρτήτων επιστημόνων, σε συνεργασία με τα κράτη μέλη, την αξιολόγηση των επιπτώσεων της χρήσης της BST.

Η Επιτροπή δεν αξιολόγησε την μελέτη του 1996 που ανάφερε το Αξιότιμο Μέλος του Κοινοβουλίου. Η έκθεση σχετικά με το εργαστήριο «κοινωνικο-οικονομικές απόψεις της βιοτεχνολογίας στην Κοινότητα», που ανέφερε ο Αξιότιμος βουλευτής, θα διετεθεί στο τέλος του έτους. Η Επιτροπή θα την μελετήσει προσεκτικά και θα αποκομίσει τα κατάλληλα συμπεράσματα.